کشمیری عوام پر ظلم بدستور جاری بھارتی فوج کی فائرینگ سے دو نوجوان جان بحق

پلوامہ میں بھارتی فوج نے دیگر سیکیورٹی فورسز کے ساتھ مل کر سرچ آپریشن کیا اور گھر گھر تلاشی لی جس کے دوران بھارتی فوج نے فائرنگ کر کے مزید دو کشمیری نوجوانوں کو قتل کردیا۔

خبر کا کوڈ: ۴۴۱۹۷۳

تاریخ: ۲۱ فروردين ۲۰۲۰ - ۱۸:۲۹

رسا نیوز ایجنسی کی رپورٹ کے مطابق کشمیر میں بھارتی فوج نے سرچ آپریشن کے دوران فائرنگ کرکے 2 کشمیری نوجوان کو جاں بحق کردیا۔جس کے بعد دو روز میں جاں بحق ہونے والوں کی تعداد 5 ہوگئی ہے۔

اطلاعات کے مطابق کشمیر کے ضلع پلوامہ میں بھارتی فوج نے دیگر سیکیورٹی فورسز کے ساتھ مل کر سرچ آپریشن کیا اور گھر گھر تلاشی لی جس کے دوران بھارتی فوج نے فائرنگ کر کے مزید دو کشمیری نوجوانوں کو قتل کردیا۔

اس سے قبل اسی علاقے میں نامعلوم مسلح افراد کی فائرنگ سے قابض بھارتی فوج کے دو اہلکار زخمی ہوگئے تھی جنہیں انتہائی نازک حالت میں ملٹری اسپتال منتقل کیا گیا ہے۔

اس واقعے کے بعد بھارتی سیکیورٹی فورسز نے ضلع کے داخلی و خارجی راستوں کو بند کرکے سرچ آپریشن کیا۔ گزشتہ روز ضلع شوپیاں میں بھی سرچ آپریشن کے دوران ایک مکان کو بارودی مواد کے دھماکے سے اُڑا دیا اور فائرنگ کرکے تین افراد کو قتل کردیا۔